b"\n_START_ARTICLE_\nMitchel Musso\n_START_SECTION_\nZgodnje \xc5\xbeivljenje\n_START_PARAGRAPH_\nMitchel Tate Musso se je rodil 9. julija 1991 v Garlandu, Teksas, Zdru\xc5\xbeene dr\xc5\xbeave Amerike, kot sin Katherine (rojena Musso) in Samuela Mussa, ki sta bila zaposlena v teatru v Dallasu, Teksas. Ima dva brata: Masona Mussa, ki je bil glavni pevec v glasbeni skupini Metro Station in Marca Mussa, igralca. Ima del italijanskih korenin.\n_START_SECTION_\nIgralska kariera\n_START_PARAGRAPH_\nMitchel Musso je s svojo igralsko kariero pri\xc4\x8del leta 2002, ko je zaigral v filmih Am I Cursed? kot Richie in The Keyman kot skavt. Leta 2003 je za\xc4\x8del s snemanjem filma Ostarela leva ob svojem bratu Marcu Mussu. Zaigral je tudi v treh epizodah televizijske serije Glavni na vasi, kjer je v epizodah glas\xc2\xa0\xc2\xbbThe Powder Puff Boys\xc2\xab\xc2\xa0in\xc2\xa0\xc2\xbbBobby Rae\xc2\xab\xc2\xa0posodil prijatelju Bobbyja Hilla, Curtu, v epizodi\xc2\xa0\xc2\xbbFour Wave Intersection\xc2\xab\xc2\xa0iz leta 2007 pa surferju._NEWLINE_Leta 2006 je za\xc4\x8del z igranjem v Disney Channelovi televizijski seriji Hannah Montana ob Miley Cyrus, Billyju Rayju Cyrusu, Emily Osment in Jasonu Earlesu. V epizodi je imel vlogo Oliverja Okena, najbolj\xc5\xa1ega prijatelja glavnega lika. Za tem je dobil \xc5\xa1e veliko vlog v drugih Disneyjevih serijah, vklju\xc4\x8dno z glasovno vlogo Jeremyja Johnsona, fanta, v katerega je zaljubljena Phineasova starej\xc5\xa1a sestra Candace(Ashley Tisdale), v televizijski seriji Phineas in Ferb. Glas je posodil tudi Raymondu Figgu v Disneyjevem filmu Life Is Ruff, Aangu v neizdani epizodi televizijske serije Avatar: The Last Airbender in DJ-ju v Disneyjevem filmu Hi\xc5\xa1a po\xc5\xa1ast. Zaigral je tudi v filmski upodobitvi televizijske serije Hannah Montana, Hannah Montana: The Movie, ki je iz\xc5\xa1el 10. aprila 2009. Leta 2006 se je pojavil v zelenem mo\xc5\xa1tvu na igrah Disney Channel Games, leta 2007 in 2008 pa v rde\xc4\x8dem. Ob igralcih Chucku Norrisu in Seleni Gomez je zaigral v televizijskem filmu Walker, Texas Ranger: Trial by Fire._NEWLINE_Pozno leta 2009 je bil Mitchel Musso poleg Doca Shawa iz televizijske serije Paglavca na krovu sprejet v igralsko zasedbo nove Disney XD-jeve televizijske serije, naslovljene kot Pair of Kings. Serija je s proizvodnjo za\xc4\x8dela delati marca 2010, \xc4\x8demur je sledilo snemanje \xc4\x8detrte in zadnje sezone televizijske serije Hannah Montana, v kateri bo zaigral tudi on. Serija naj bi iz\xc5\xa1la jeseni leta 2010.\n_START_SECTION_\nGlasbena kariera\n_START_PARAGRAPH_\nMitchel Musso je zapel verzijo pesmi\xc2\xa0\xc2\xbbLean on Me\xc2\xab\xc2\xa0za Disney Channelov film Snow Buddies; videospot za pesem je vklju\xc4\x8den v DVD filma, pesem pa so izdali tudi na CD-ju Radio Disney Jams 10. Skupaj s svojo sodelavko iz serije Hannah Montana, Emily Osment, je zapel pesem\xc2\xa0\xc2\xbbIf I Didn't Have You\xc2\xab\xc2\xa0za CD DisneyMania 6. Za njun Disney Channelov film Maskota Pete je skupaj z igralko Tiffany Thornton, najbolje poznano iz serije Sonny With A Chance, zapel pesem\xc2\xa0\xc2\xbbLet It Go\xc2\xab, ki je bila tudi del filma. Skupaj sta za pesem posnela tudi videospot, ki ga je izdal Disney Channel. Posnel je tudi pesem\xc2\xa0\xc2\xbbThe Girl Can't Help It\xc2\xab\xc2\xa0za \xc5\xa1e en Disney Channelov film, Princess Protection Program, v katerem sta igrali Demi Lovato in Selena Gomez. Pesmi\xc2\xa0\xc2\xbbLet it Go\xc2\xab\xc2\xa0in\xc2\xa0\xc2\xbbThe Girl Can't Help It\xc2\xab\xc2\xa0sta 9. junija 2009 iz\xc5\xa1li na albumu Disney Channel Playlist._NEWLINE_2. junija 2009 je Mitchel Musso izdal tudi svoj prvi glasbeni album, ki ga je naslovil Mitchel Musso. Glavni singel iz albuma,\xc2\xa0\xc2\xbbThe In Crowd,\xc2\xab\xc2\xa0verzija pesmi Johna Hampsona, je iz\xc5\xa1el preko radija Radio Disney 5. decembra 2008. Pesem je bila tudi del albuma Radio Disney Jams, Vol. 11. Drugi singel iz albuma,\xc2\xa0\xc2\xbbHey\xc2\xab, je iz\xc5\xa1el 15. maja 2009 na radiju Radio Disney, videospot za pesem pa je izdal Disney Channel.\n_START_SECTION_\nTurneje\n_START_PARAGRAPH_\nV juliju in avgustu 2009 je Mitchel Musso nastopal na turneji glasbene skupine Metro Station. Nastopil je tudi na turneji glasbene skupine KSM. Turneja se je kon\xc4\x8dala 24. septembra 2009 v New Orleansu, Los Angeles.\n_START_SECTION_\nOstali pojavi\n_START_PARAGRAPH_\n2. junija 2008 je bil Mitchel Musso gost presene\xc4\x8denja na podelitvi nagrad Spotlight Awards v gledali\xc5\xa1\xc4\x8du North Shore Music Theatre v Beverlyju, Massachusetts. Nagrado je podelil\xc2\xa0\xc2\xbbnajbolj\xc5\xa1emu igralcu\xc2\xab\xc2\xa0in\xc2\xa0\xc2\xbbnajbolj\xc5\xa1i igralki\xc2\xab\xc2\xa0v teatralnem letu 2007\xe2\x80\x932008. Leta 2008 so se Mitchel Musso, Miley Cyrus in Billy Ray Cyrus kot dru\xc5\xbeina pojavili v videospotu pesmi\xc2\xa0\xc2\xbbSeventeen Forever\xc2\xab\xc2\xa0glasbene skupine Metro Station._NEWLINE_Leta 2009 se je pojavil tudi na dogodku College World Series Opening Day v Omahi, Nebraska. 18. septembra 2008 je pred Disneyjevim studijem v Hollywoodu podpisoval CD-je s svojimi pesmimi kot del promocije za njegov prvi glasbeni album."